EkBass/fiwiki-20250220-pages-articles huggingface dataset:
Takyoni

Takyoni on hypoteettinen hiukkanen, joka kulkee aina valoa nopeammin. Jos sen energia ja liikemäärä ovat reaalisia, sen lepomassa on imaginaarinen. On vaikea tulkita, mitä kompleksinen massa voisi todellisuudessa olla. Takyonin näkemä aika on myös imaginaarinen. Se ei voi koskaan kulkea valoa hitaammin. Teorian mukaan sen nopeus myös lisääntyy, kun energia vähenee. Nimitys takyoni tulee kreikan sanasta ταχύς (takhys), ’nopea’, johon on liitetty yleinen alkeishiukkasten nimissä esiintyvä sananloppu -oni. ==Takyonien tutkimus== Takyonin olemassaolon esitti ensimmäisen kerran saksalainen fyysikko Arnold Sommerfeld vuonna 1904. Termi takyoni on kuitenkin peräisin Gerald Feinbergiltä, joka ensimmäisenä käytti sanaa tachyon hypoteettisista, valoa nopeammista hiukkaista. Takyonit olivat fyysikoiden kiinnostuksen aiheina 1960–1970-luvuilla, mutta mielenkiinto niihin loppui kokeellisen näytön puuttuessa. Ajateltiin myös, että ne rikkoisivat kausaliteettia. Tästä huolimatta takyonit ovat yhä jonkin verran fyysikoiden tutkimuksen kohteena. Jotkin säieteoriat sisältävät takyoneja. Lisäksi takyoneista ollaan kiinnostuneita kvanttioptiikan ja tunneloitumisen yhteydessä. ==Takyoni populaarikulttuurissa== Takyoni tunnetaan lähinnä Star Trekin, The Flashin ja Babylon 5:n kaltaisista tieteissarjoista, joissa niitä tyypillisesti käytetään selittämään nykytieteelle tuntemattomia tai mahdottomia ilmiöitä kuten aikamatkustusta. Takyonit esiintyvät myös Alan Mooren palkitussa Watchmen- sarjakuvassa. ==Lähteet== == Aiheesta muualla == Luokka:Alkeishiukkaset
Solitoni

Solitoni on itseään vahvistava aaltopaketti, joka voi syntyä epälineaarisessa väliaineessa. Solitoneja esiintyy monissa epälineaarisen fysiikan ilmiöissä, ja niitä saadaan epälineaaristen differentiaaliyhtälöiden ratkaisuina. Eräät tunnetuimmista ovat epälineaarinen Schrödingerin yhtälö ja Korteweg-de Vries -yhtälö. Vaikka solitonit ovat selkeästi aaltoliikettä, niillä voidaan havaita hiukkasluonnetta. Solitoni-ilmiön havaitsi ensimmäisenä John Scott Russell (1808–1882) huomatessaan kanavassa useita maileja etenevän aallon, joka ei heikentynyt itsestään. Vuonna 1973 Akira Hasegawa ehdotti, että solitoni- ilmiötä voitaisiin hyödyntää kuituoptiikassa. Ensimmäinen ilmiöön perustuva telekommunikaatiosovellus otettiin käyttöön vuonna 2001. Tekniikkaa ei kuitenkaan ole vielä saatu kehitetyksi kuluttajatasolle. Luokka:Virtausdynamiikka Luokka:Aaltomekaniikka
Fononi

Fononi on kiteen värähtelyenergian kvantti. Fononeihin liittyvät ilmiöt ovat tärkeä osa tiiviin aineen fysiikkaa, koska ne vaikuttavat materiaalien fysikaalisiin ominaisuuksiin kuten lämmönjohtavuuteen ja sähkönjohtavuuteen. Lämmön johtuminen eristeessä johtuu fononien etenemisestä, ja matalataajuiset fononit ovat äänen kvantittuneita värähtelyjä kiinteässä aineessa. Klassisen mekaniikan mukaan kiteen värähtely voidaan hajottaa eri värähtelykomponenttien superpositioksi Fourier'n muunnoksen avulla. Kun näitä eri värähtelytiloja tarkastellaan kvanttimekaniikan mallein niissä ilmenee hiukkasominaisuuksia. Värähtelyn energiatilojen miehitys voidaan siksi kuvata kiteessä liikkuvilla hiukkasilla, joita kutsutaan fononeiksi. Fononilla ei kuitenkaan ole varsinaista liikemäärää, sillä se ilmaisee atomien suhteellista liikettä eikä atomien massakeskipisteiden liikettä. Hiukkasina fononit käyttäytyvät kuten bosonit. ==Katso myös== *Aalto-hiukkasdualismi *Fotoni ==Lähteet== == Aiheesta muualla == Luokka:Tiiviin aineen fysiikka Luokka:Kvasihiukkaset
Stagflaatio

Stagflaatio on yhdistelmä sanoista stagnaatio (pysähtyneisyys) ja inflaatio (hintojen nousu). Stagflaatio tarkoittaa sellaista taloustilannetta, jossa yhdistyvät lama, korkea inflaatio ja korkea työttömyys. Termi stagflaatio tuli käyttöön 1970-luvulla, kun länsimaiden talouksissa oli vuoden 1973 ensimmäisen öljykriisin vaikutuksesta samaan aikaan lama, suurtyöttömyys sekä korkea inflaatio. == Historia == Stagflaation esiintymisellä Yhdysvalloissa 1970-luvulla on suuri historiallinen merkitys taloustieteissä. Stagflaatio ilmiönä oli ristiriidassa taloustieteen keynesiläisen koulukunnan kehittämän Phillipsin käyrän kanssa. Phillipsin käyrän mukaan stagflaation ei pitäisi olla mahdollista. Hieman aikaisemmin keynesiläinen näkemys inflaation luonteesta oli joutunut tulilinjalle, ja 1970-luvulla myös keynesiläisten keskeisiin teorioihin kuuluva Phillipsin käyrä joutui kyseenalaistamisen kohteeksi. Keynesiläiselle koulukunnalle muodostui vastustajia, koska sen teoriat eivät selittäneet todellisuutta. Teorian tueksi esitettiin vielä NAIRU-teoria, jonka mukaan pitkällä aikavälillä työttömyys ei riipu inflaatiosta. Silti monet taloustutkijat olivat valmiita luopumaan kokonaan keynesiläisistä ajatuksista niiden sisältämien epäjohdonmukaisuuksien vuoksi, eivätkä kaikki enää pitäneet keynesiläisyyttä siinä arvossa kuin aikaisemmin. Keynesiläistä koulukuntaa edustava Paul Krugman on painottanut, että koko teoriaa ei voida hylätä Phillipsin käyrän ongelmien takia. Monetaristien mukaan stagflaatio voidaan paremmin selittää rahan kvantiteettiteorialla ja työmarkkinoiden jäykkyydellä. == Katso myös == * Hyperinflaatio == Lähteet == Luokka:Makrotaloustiede Luokka:Taloushistoria Luokka:Taloustieteen käsitteet
Peter F. Hamilton

Peter F. Hamilton (s. 2. maaliskuuta 1960 Rutland) on brittiläinen tieteiskirjailija. Hamiltonin kirjoissa on yleensä useita päähenkilöitä, jotka kohtaavat vasta kirjojen jälkimmäisellä puoliskolla. == Bibliografia == === Greg Mandel -kirjat === *Mindstar Rising (1993) *A Quantum Murder (1994) *The Nano Flower (1995) *The Suspect Genome (2000, novelli, jossa trilogian päähenkilö Mandel on mukana) === The Night's Dawn Trilogy === *The Reality Dysfunction (1996) *The Neutronium Alchemist (1997) *The Naked God (1999) === Commonwealth Universe === *Misspent Youth (2002) * Blessed by an Angel (2007) * The Demon Trap (2008) * Manhattan in Reverse (2011) ==== Commonwealth Saga ==== *Pandora's Star (2004) *Judas Unchained (2005) ==== Void Trilogy ==== * The Dreaming Void (2007) * The Temporal Void (2008) * The Evolutionary Void (2010 ==== Chronicle of the Fallers ==== * The Abyss Beyond Dreams (2014) * Night Without Stars (2016) === Salvation === * Salvation (2018) * Salvation Lost (2019) === Muut === *A Second Chance at Eden (1998, kokoelma lyhyitä tarinoita, jotka sijoittuvat Night's Dawn-trilogian maailmaan.) *Lightstorm (1998) *The Confederation Handbook (2000, ei-tieteiskirjamainen opas Night's Dawn -trilogian maailmaan.) *Watching Trees Grow (2000) *Fallen Dragon (2001) == Lähteet == == Aiheesta muualla == * http://www.peterfhamilton.co.uk/ * Luokka:Englantilaiset kirjailijat Luokka:Englantilaiset tieteiskirjailijat Luokka:Vuonna 1960 syntyneet Luokka:Elävät henkilöt
Porto

Porto on kaupunki Portugalin pohjoisosassa. Vuonna 2021 Portossa oli 231 800 asukasta, mitä teki siitä Portugalin neljänneksi suurimman kaupungin. Kolmanneksi suurin on Porton naapurikaupunki Vila Nova de Gaia. Koko metropolialueella, johon myös Vila Nova de Gaia kuuluu, oli 1,7 miljoonaa asukasta. Porton kaupungin mukaan on nimetty Douron jokilaakson alueella valmistettava portviini,http://www.intowine.com/port.html ja kaupungista juontaa juurensa alun perin myös Portugalin nimi. == Maantiede, ilmasto ja nähtävyydet == Porto sijaitsee Atlantin rannikolla maan pohjoisosassa, Douro- joen pohjoisrannalla. Etäisyys Portosta maan pääkaupunkiin Lissaboniin on noin 280 km. Porton sateet ajoittuvat talvipuolelle vuotta, eniten sataa joulu- ja tammikuussa, keskimäärin noin 170 mm. Vuoden lämpimin kuukausi on elokuu, jolloin keskimääräinen ylin lämpötila on 25 astetta. Kylmintä on tammikuussa, keskimääräinen alin on silloin +5 astetta. Porton kuuluisimpia nähtävyyksiä on kaupungin historiallinen keskusta, joka lisättiin vuonna 1996 Unescon maailmanperintöluetteloon. Alueella sijaitsevat mm. São Bento -rautatieasema sekä Clérigosin kirkon 76 metriä korkea kellotorni, Torre dos Clérigos. Suosittuja turistikohteita ovat myös Douro-joen vastarannalla, Vila Nova de Gaiassa, sijaitsevat portviinikellarit. == Historia == Porto on saanut nimensä jo roomalaisaikana, jolloin Lusitanian asutukset sijaitsivat molemmin puolin Douro-jokea. Kaupunki oli lyhyesti maurien käsissä mutta valloitettiin takaisin vuonna 1000, jolloin siitä tuli Portucalen kreivikunnan pääkaupunki. Henrik Purjehtija syntyi Portossa 1394. Seuraavina vuosisatoina portviinistä tuli tärkeää liiketoimintaa, kun britit eivät voineet ostaa viiniä Ranskasta poliittisista syistä. Viinistä saatu pääoma auttoi kaupunkia teollistumaan 1800-luvun loppupuolella. == Liikenne == Francisco de Sá Carneiron lentoasema sijaitsee noin 12 kilometrin päässä Porton historiallisesta keskustasta luoteeseen. Porto on Portugalin pohjoisosien rautatieverkon solmukohta. Junamatka Lissaboniin kestää kolme tuntia ja maksaa alle 20 euroa. Ribeirasta kaupungin keskustaan nousevassa jyrkässä rinteessä kulkee funikulaari. Raitiovaunuja käytetään enää kolmella linjalla, mutta niitä suositellaan matkailijoille hienojen näköalojen vuoksi. Linja-autot ovat edullisia ja kulkevat tunnin välein läpi yön. == Kulttuuri ja urheilu == Portossa toimii 94 soittajan vakituinen sinfoniaorkesteri. Se on perustettu vuonna 1947. Vuonna 2006 perustettiin barokkiorkesteri, joka esiintyy samassa musiikkitalossa sinfoniaorkesterin kanssa. Portosta on myös kotoisin Portugalin jalkapalloliigan yksi menestyksekkäimmistä joukkueista, FC Porto. ==Lähteet== ==Aiheesta muualla== * *Câmara Municipal do Porto - Kaupungin kotisivu * Luokka:Unescon maailmanperintökohteet Portugalissa Luokka:Seulonnan keskeiset artikkelit
Lahti Big Band

Lahti Big Band on lahtelainen big band -orkesteri. Yhtyeen repertuaariin kuuluu muun muassa hittejä Glenn Milleriltä, Benny Goodmanilta, Tommy Dorseyltä ja Artie Shaw'lta. Lahti Big Band keikkailee noin 20 kertaa vuodessa, etupäässä kotimaassa. Etäisimmät konsertit ovat olleet Japanissa ja Yhdysvalloissa. == Historiaa == Orkesterin perustivat pasunisti Eero Rämö ja Harjulan kansalaisopiston rehtori Eero Toukonen. Toukonen käynnisti kansalaisopistossa big band -piirin. Lahti Big Band kokoontui ensimmäisen kerran syksyllä 1984. Ensimmäinen esiintyminen oli Harjulan kansalaisopiston kevätjuhlassa toukokuussa 1985. Noin vuoden kuluttua aloittamisesta orkesteri otti nimekseen Lahti Big Band, kotikaupunkinsa mukaan. Orkesterin pitkäaikaiseksi kapellimestariksi tuli saksofonisti-klarinetisti Martti "Mara" Peippo, joka johti orkesteria sen perustamisesta lähtien. Parin vuoden ikäisenä orkesteri sai solistikseen paikallisen blues-taiteilijan Pentti "Baby Boy" Varhaman. Samaan aikaan ohjelmistoon tuli myös Martti Peipon omaa tuotantoa. Vuonna 1989 Lahti Big Band ry järjesti ensimmäisen Lahden Jazztori -tapahtuman. Keskustaan pystytettiin teltta, jossa soitettiin jazzia ja myytiin muun muassa olutta. Yhdeksänpäiväinen tapahtuma on sittemmin järjestetty vuosittain. Antti Muukkonen alkoi laulaa Lahti Big Bandissa 1995 ja Elina Pakkanen (o.s. Kivirinne) 1995. Sittemmin on ryhmään 1940-luvun alun tyyliin liittynyt pieni lauluryhmä. Myöhemmin vakituisiksi laulusolisteiksi tulivat Laura Peltoniemi, Kati Solehmainen ja Riku Rokkanen. Solehmainen sai kuitenkin pian kiinnityksen Kotkan kaupunginteatteriin ja Rokkanen muutti Lontooseen. Uudeksi miessolistiksi nousi monilahjakkuus Tarmo Valmela ja naissolistiksi löytyi nuori lupaus Suvi Halinen. Elina, Laura ja Suvi muodostavat laulutrion, joka esittää The Andrews Sisters -ohjelmistoa. Orkesterin soitin- ja äänentoistokalusto on myös tyylikauden mukaista. Komppikitarana on Gibson L-7 vuodelta 1940 ja rumpusettinä on aito Slingerlandin Radio King 1940-luvun alusta. Keikkatilanteessa käytetään vain yhtä mikrofonia, etupäässä laulun vahvistamiseen. Nykyisin Lahti Big Band soittaa pääasiallisesti uudempaa big band -musiikkia ja pyrkii tekemään yhteistyötä myös muiden lahtelaisten musiikintekijöiden kanssa. Orkesterin kapellimestarina toimii Erno Tiittanen. == Aiheesta muualla == * Lahti Big Bandin kotisivut * Meteli.net: Lahti Big Band Luokka:Lahden musiikki Luokka:Suomalaiset jazzyhtyeet
Lahden Jazztori

Lahden Jazztori on Lahti Big Bandin vuosittain syyskuussa järjestämä viikon mittainen jazz-tapahtuma Lahdessa. Ensimmäisen kerran Lahden Jazztori järjestettiin elokuussa vuonna 1989. Vuonna 2012 tapahtuma oli poikkeuksellisesti toukokuussa, mutta siirtyi heti seuraavana vuonna takaisin syksyyn, mutta aiempaa myöhempään ajankohtaan eli syyskuun puoliväliin. == Aiheesta muualla == *Lahden Jazztori (virallinen www-sivu) Luokka:Lahden tapahtumat Luokka:Jazztapahtumat Suomessa Luokka:Lahden musiikki
Titan

Titan voi tarkoittaa seuraavia: * Titan, Saturnuksen suurin kuu * Titan, Laibachin musiikkialbumi vuodelta 2005 * Titan, Septicfleshin musiikkialbumi vuodelta 2014 * Titan, albanialaisen laulaja Besan euroviisukappale vuodelta 2024 * Titan, yhdysvaltalainen rakettiperhe, johon kuuluivat: ** Titan I, ballistinen ohjus ** Titan II, ballistinen ohjus ** Itan III, kantoraketti ** Titan IV, kantoraketti *Titan, Gustav Mahlerin ensimmäisen sinfonian lisänimi * Titan, Avalon Hillin fantasiasotapeli * Titan, lentoyhtiö * Titan, John Varleyn kirjoittama tieteisromaani * Titan, Stephen Baxterin kirjoittama tieteisromaani * Titan, saksalainen traktoreita valmistava yhtiö * Titan Corporation puolustusalan yritys Yhdysvalloissa * Nissan Titan, Nissanin automalli * Titan, Datsunin automalli * Titan, Leylandin valmistama kaksikerrosbussi * Titan, jääkiekkomailamerkki * Titan, Tata Groupin kellomerkki * Titan, Fonovox-levy-yhtiön levymerkki * Titan, ruotsalainen rockyhtye * Titan, 1960-luvun brittiläinen tietokone * Titan, 2010-luvun supertietokone * USS Titan, Yhdysvaltain laivaston alus * USS Titan, avaruusalus Star Trek -televisiosarjassa * Titan, kuvitteellinen laiva Morgan Robertsonin romaanissa Futility, or the Wreck of the Titan * Titan, Blizzard Entertainmentin videopelin kehitysprojektin kutsumanimi * Titan, 2023 uponnut sukellusvene ==Katso myös == * Titaani (täsmennyssivu) * Titan A.E., animaatioelokuva * Titaanit (Titans), yhdysvaltalainen 2000-luvun alun televisiosarja * Titans, vuonna 2018 aloitettu yhdysvaltalainen televisiosarja * RMS Titanic, White Star Line -yhtiön höyrylaiva, nimi johtuu kreikkalaisen mytologian titaaneista.
The Settlers

The Settlers () on saksalaisen Blue Byten kehittämä strategiapelisarja. Pelit yhdistelevät jumala-, reaaliaikastrategia- ja kaupunginrakennuspelien aineksia. Sarjan ensimmäinen osa The Settlers tehtiin alun perin Amigalle, sen jälkeen tulevat osat on julkaistu DOSille ja Windowsille. Yhdysvalloissa pelin julkaisija SSI antoi pelille nimeksi Serf City. Myös Yhdysvalloissa pelin viralliseksi nimeksi muodostui The Settlers, kun pelisarjan toinen osa The Settlers II julkaistiin. == Sarjan pelit == * The Settlers (1993 Amiga, 1994 MS-DOS, julkaistu Yhdysvalloissa nimellä Serf City) * The Settlers II: Veni, Vidi, Vici (1996 MS-DOS, Macintosh) ** Lisälevy: The Settlers II Mission CD * The Settlers III (1998, Windows) ** Lisälevy: The Settlers III Mission CD ** Lisälevy: The Settlers III: Quest Of The Amazons * The Settlers IV (2001, Windows) ** Lisälevy: The Settlers IV Mission CD ** Lisälevy: The Settlers IV: The Trojans and the Elixir of Power * The Settlers: Heritage of Kings (2004 loppupuolella, Windows) ** Settlers V: Heritage of Kings Expansion (2005, Windows) * The Settlers II 10th Anniversary (2006, Windows) * The Settlers (2007, Nintendo DS) – Uusi versio Settlers II:sta * The Settlers: Rise of an Empire (2007, Windows) ** Lisälevy: The Settlers Rise Of An Empire The Eastern Realm (2008, Windows) * The Settlers 7: Paths to a Kingdom (2010, Windows) == Aiheesta muualla == * Pelisarja MobyGamesissä * Blue Byte * Ubisoft * The Settlers III * The Settlers 7 *
Paleolibertarismi

Paleolibertarismi on älyllisesti tiukka libertarismin haara tai vaihtoehtoisesti libertarismin konservatiivinen haara (tai toisin päin). Paleolibertarismin käsite keksittiin ja sitä esiintyi lähinnä Yhdysvalloissa. Käsitettä ovat käyttäneet muun muassa, Lew Rockwell, Hans-Hermann Hoppe ja muut Ludwig von Mises -instituutti lähellä olevat tahot. Euroopassa käsite on tuntemattomampi. Amerikassa käsite tuli käyttöön, kun Mises-instituutin ympärille ryhmittyneet kulttuurikonservatiiviset libertaristit halusivat tehdä pesäeron poliittisia sovitteluratkaisuja hakevaan pragmaattiseen Cato- instituuttiin, henkilökohtaisia vapauksia ja vähemmistöjen oikeuksia taloudellisen vapauden kustannuksella painottaviin vasemmistolibertaristeihin (ks. ACLU) ja epäpoliittisiin elämäntapalibertaristeihin eli niin sanottuihin libertiineihin. Paleolibertarismin käsitettä käyttävät lähinnä paleolibertaristit itse. Libertarismin sisällä he erottelevat itsensä niin sanotusta neolibertarismista eli uuslibertarismista, jonka edustajiksi he katsovat muun muassa Virginia Postrelin, David Friedmanin, Milton Friedmanin ja Cato-instituutin johtajan William Niskasen. Jälkimmäiset kuitenkin kutsuvat itseään libertaristeiksi, ilman etuliitteitä. Nykyisin myös monet entiset paleolibertaarit kuten Lew Rockwell ovat luopuneet termistä ja kutsuvat itseään vain libertaareiksi. Paleolibertarismin konservatiivinen merkitys on saanut vaikutteita termistä paleokonservatismi, joka on konservatismin anti- interventionistinen haara ja oppositiossa uuskonservatismiin nähden. Paleolibertarismin ja paleokonservatismin idea on herättää henkiin toista maailmansotaa edeltänyt vanha oikeisto ja vastustaa Franklin Delano Rooseveltiin henkilöityvää sosiaaliliberalismia ja uuskonservatismia, jotka paleolibertaarien mielestä ovat luopuneet klassisen liberalismin ihanteista. ==Aiheesta muualla== * paleo-libertarianism group * Paleomafia Luokka:Oikeistolibertarismi Luokka:Konservatismi Luokka:Anarkokapitalismi
Avustaja

Avustaja eli statisti on muun muassa elokuvissa, televisiosarjoissa, mainoksissa tai musiikkivideoilla taustalla esiintyvä henkilö. Avustajilla ei ole vuorosanoja eikä välttämättä teatterialan koulutusta, mutta heidän on ohjaajan ohjeistuksen mukaan esimerkiksi ”keskustelemalla”, nauramalla, tanssimalla tai kasvojen ilmeillä sitä, millaisesta tilanteesta elokuvan tai televisiosarjan kohtauksessa on kysymys. Heidän tarkoituksensa on tehdä tapahtumapaikoista todentuntuisia ja tukea näyttelijöiden suoritusta. Journalismissa avustaja on henkilö, joka tekee tietylle tiedotusvälineelle säännöllisesti juttuja, mutta ei ole siihen vakituisessa työsuhteessa vaan työskentelee freelancerina. ==Lähteet== * * === Viitteet === Luokka:Elokuva- alan ammatit
Luettelo X Window Systemin työpöytä- ja ikkunointiympäristöistä

Tämä on luettelo X Window Systemille tehdyistä työpöytä- ja ikkunointiympäristöistä. Unix-tyylisillä järjestelmillä on kautta aikain ollut graafisia käyttöliittymiä ja työpöytäympäristöjä laidasta laitaan. Suosituimmaksi graafisten käyttöliittymien pohjaksi muodostui ajan myötä X Window System, joka ei kuitenkaan sisältänyt itsessään varsinaista käyttöliittymää vaan jättää sen toteuttamisen sovellusohjelmille (käytännössä käyttöliittymäkirjastoille) sekä erilliselle ikkunanhallintaohjelmalle. 1990-luvun alussa kaupallisten unix-järjestelmien valmistajat päättivät standardoida yhden käyttöliittymä- ja työpöytämallin, josta jokainen unix- valmistaja teki toteutuksen omalle käyttöjärjestelmälleen. Tämän työpöytästandardin nimeksi annettiin Common Desktop Environment. Avoimella lähdekoodilla on saatavilla OpenCDE, joka pyrkii olemaan CDE-standardin mukainen, sekä XFCE, joka on erittäin kevyt ja nopea, muttei täysin CDE- yhteensopiva (vaikka näyttääkin kovasti CDE:ltä). Perinteisesti X-ikkunoinnin yhteydessä ei ole käytetty varsinaista työpöytäympäristöä vaan pelkkää ikkunanhallintaohjelmaa, ja nykyisinkin monet käyttäjät tyytyvät pelkkään ikkunanhallintaohjelmaan. Työpöytäympäristöt tuovat kuitenkin mukanaan mm. ohjelmistojen yhteistoimivuuden. Monet ohjelmat on nimenomaisesti suunniteltu käytettäväksi tietyssä työpöytäympäristössä. Aloittelijoille soveltuviksi työpöytäympäristöiksi on arvioitu: *GNOME *KDE *MATE *Common Desktop Environment Lisäksi työpöytäympäristöinä voidaan käyttää myös itsenäisiä ikkunanhallintaohjelmia, joita ovat: *After step *Blackbox *DWM *Enlightenment *Fluxbox *Fvwm **Fvwm2 **Fvwm95 *GNUstep *IceWM *Ion **Ion2 **Ion3 *Openbox *ratpoison *Twm *waimea *Window Maker *XFce **XFce4 *Xpde == Lähteet == * * * === Viitteet === Luokka:Unix Luokka:Luettelot tietotekniikasta
Valtiojohtoisuus

Valtiojohtoisuus, etatismi tai statismi kuvaa yhteiskunnallista tai poliittista järjestelmää, jossa valtion väliintulolla on iso rooli. Se kuvaa myös mitä tahansa valtiota, jonka politiikkaan kuuluu suunnitelmatalous eli taloudellinen suunnittelu tai ohjailu. Sosialismi ja kommunismi luokitellaan usein valtiojohtoisiksi, vaikka muun muassa marxisti-leniniläiset uskovatkin, että kommunistisen vallankumouksen päätteeksi valtiosta voitaisiin luopua kokonaan. Jo tosin venäläinen anarkisti ja Karl Marxin kilpailija Mihail Bakunin kirjoitti kirjan Gosudarstvennost i anarhia (engl. Statism and Anarchy), jossa hän syytti bolševikkien aateisää Karl Marxia saksalaisen etatismin edustajaksi. Valtiojohtoinen malli oli käytössä erityisesti fasismissa ja kansallissosialismissa. Englannin kielestä lainattu termi statismi tarkoittaa samaa. Sitä käytetään useimmiten poleemisesti tai provosoivasti valtiollisen väliintulon vastustajien puolelta. Usein statismisyytteeseen liittyy väite, että yksilön oikeuksia rikotaan "yhteisen hyvän" nimissä. Erään näkemyksen mukaan valtiojohtoisuudessa syntyy yhteisö, joka pakottaa yhteistyöhön eikä ole vapaaehtoinen. Valtiojohtoisuuden kannattajia löytyy niin oikeistosta kuin vasemmistostakin. Statismin täydellinen vastakohta on anarkismi, mutta myös yksilökeskeisyyttä painottavat libertaarit ja liberaalit vastustavat valtion puuttumista ihmisen elämään, ainakaan ilman painavia perusteita. == Katso myös == * Totalitarismi Luokka:Poliittinen ideologia Luokka:Poliittiset käsitteet
Electronic Frontier Finland

Electronic Frontier Finland – Effi ry on vuonna 2001 perustettu suomalainen yhdistys, jonka perustivat kolme teknologialakimiestä Herkko Hietanen, Ville Oksanen ja Mikko Välimäki. Yhdistyksen tavoitteena on puolustaa kansalaisten oikeuksia erityisesti Internetissä ja muutenkin tietotekniikkaan liittyvissä asioissa. Sen esikuvana on vuodesta 1990 lähtien toiminut yhdysvaltalainen Electronic Frontier Foundation (EFF). EFFIn hallitukseen ja aktiivijäseniin lukeutuu useita tietotekniikan ja juridiikan asiantuntijoita. Yhdistyksellä oli vuoden 2017 lopulla noin 1 600 jäsentä ja sen puheenjohtajana toimii Leena Romppainen. EFFI on ottanut kantaa muun muassa ohjelmistopatentteihin, Internetin yksityisyys-, tekijänoikeus- ja sananvapauskysymyksiin, sähköiseen äänestykseen, CD-levyjen kopiosuojaukseen ja roskapostiin. Esimerkiksi EFFIn ohjelmistopatentteja vastustava vetoomus keräsi viikon aikana runsaat 2 000 allekirjoitusta ja se luovutettiin eduskunnalle marraskuussa 2003. Teletietojen tallennusvelvollisuutta vastustanut vetoomus keräsi puolestaan yli 8 000 allekirjoitusta ja luovutettiin syyskuussa 2004. EFFI myöntää yksityisyyden loukkaajille Suomessa vuosittain jaettavat Isoveli-palkinnon. Palkinto on kansallinen versio ihmisoikeusjärjestö Privacy Internationalin vuotuista Big Brother -palkinnosta. Samassa yhteydessä Suomessa jaetaan myös Winston Smithin mukaan nimetty palkinto yksityisyyden suojaa ja demokratian toteutumista edistäneelle taholle tai henkilölle. Effi on yksi European Digital Rights -yhdistyksen (EDRI) perustajajäsenistä. ==Lähteet== ==Aiheesta muualla== * Electronic Frontier Finland – Effi ry – yhdistyksen virallinen sivusto ** Ohjelmistopatenttivetoomuksen luovutus eduskunnalle ** Vetoomus teletietojen tallentamisvelvollisuutta vastaan ** EFFIn yksityisyyden loukkaajille vuosittain myöntämä Big Brother -palkinto * Mikko Välimäki, Ideasta mediavaikuttajaksi − Silminnäkijän kertomus EFFI ry:n varhaisista vaiheista 2001–2003 Luokka:Suomalaiset tietotekniikka-alan järjestöt Luokka:Suomalaiset ihmisoikeusjärjestöt Luokka:Internet-kulttuuri Luokka:Yksityisyys Luokka:Sananvapaus
Albedo

Albedo eli heijastuvuus tai heijastuskyky on jonkin kappaleen kyky heijastaa siihen osuvaa säteilyä. Se kuvaa kappaleeseen osuneen ja siitä heijastuneen säteilyn suhdetta.http://www.astro.utu.fi/zubi/solarsys/albedo.htm . Luettu 6.9.2012. Albedo määritetään jakamalla pinnan heijastaman säteilyn teho saapuvan säteilyn teholla. Albedoa merkitään yleensä kreikkalaisella kirjaimella α (alfa) tai isolla A-kirjaimella. Täysin valoa heijastava pinta on valkoinen, ja sen albedo on 1,0 tai 100 %. Täysin musta imee eli absorboi kaiken siihen saapuvan säteilyn, ja sen albedo on siksi 0. Muiden väristen kohteiden albedot ovat tältä väliltä. Lisäksi eri värien heijastama säteilyjakautuma on monesti erilainen kuin vastaanotettu säteily. Albedoa käytetään muun muassa tähtitieteessä, säätieteessä, tietokonegrafiikassa ja laskettaessa vaikkapa Auringon taloa lämmittävää vaikutusta. == Geometrinen albedo ja Bondin albedo == Yleensä taivaankappaleen albedosta puhuttaessa tarkoitetaan Bondin albedoa A, joka on taivaankappaleesta heijastuneen ja sinne saapuvan säteilyn suhde. Se on vaikea määrittää, koska silloin on mitattava kappaleen heijastus kaikkiin suuntiin. Tämän takia monen taivaankappaleen Bondin albedo tunnetaan huonosti. Bondin albedo on nimetty tähtitieteilijä George Phillips Bondin mukaan. Geometrinen albedo p on jonkin kappaleen valonheijastuskyky suoraan takaisin kohti valonlähdettä verrattuna kaikilla aallonpituuksilla heijastavaan levyyn, niin sanottuun Lambertin levyyn. Mattapintainen valkea seinä on lähellä Lambertin levyä. Monille asteroideille on helppo mitata geometrinen albedo. Geometrinen albedo voi olla ykköstä suurempi ja jopa ääretön jos kappale heijastaa peilinä takaisin tulosuuntaan. Joidenkin taivaankappaleiden geometrisia ja Bondin albedoja: Taivaankappale Geometrinen albedo Bondin albedo Merkurius 0,138 0,119 Venus 0,84 0,75 Maa 0,367 0,29 Kuu 0,113 0,123 Mars 0,15 0,16 Jupiter 0,52Hannu Karttunen – Olli Manner Tähtitaivas 2000, kartasto ja käsikirja s. 213 0,34 Saturnus 0,34 Uranus 0,29 Neptunus 0,31 Pluto 0,44-0,61 0,4 == Maan albedo == Maan albedo on keskimäärin 0,39 (0,36-0,43). Albedon avulla pystyy määrittämään, kuinka paljon pinta imee Auringon säteilyä itseensä. Maan albedoon vaikuttaa kolme eri tekijää, maasta ja vesistä heijastuva valo, pilvistä heijastuva valo ja ilmakehästä ylöspäin siroava valo.Holden, s. 92. Maassa albedo vaihtelee tummien ja kosteiden maaperien 0,08:sta tuoreen lumen 0,86–0,95:een. Jälkimmäisessä tapauksessa lähes kaikki säteily heijastuu takaisin, joten aurinko lämmittää pintaa vain hyvin vähän. Pilvien albedo on myös suuri, joten ne estävät ison osan auringon säteilystä pääsemästä maanpinnalle. Albedo vaihtelee huomattavasti Maan eri osien välillä. Arktiksella ja Antarktiksella albedo on huomattavan suuri, kun taas päiväntasaajan sademetsissä pieni. Subtrooppisissa aavikoissa albedo on myös melko korkea. Valtamerissä albedo on tasaisesti noin 0,10. == Katso myös == *Absorptio *Emissio *Insolaatio == Lähteet == * === Viitteet === == Aiheesta muualla == Luokka:Sähkömagneettinen säteily Luokka:Klimatologia
Malmi

Malmi tarkoittaa sellaista luonnollista mineraaliesiintymää, josta voidaan taloudellisesti tuottaa metalleja. Tällaisia mineraaleja kutsutaan malmimineraaleiksi. Määritelmän mukaisesti on myös käsite teollisuusmineraali, esimerkiksi talkki, jonka metallia magnesiumia ei ole pääsääntöisesti tarkoitus erottaa metalliksi. Valmis timantti tai kulta ei ole malmia. Jotta mineraaliesiintymä eli mineralisaatio olisi malmi, sen on täytettävä ainakin seuraavat kriteerit: *riittävä koko *riittävän korkea metallipitoisuus *riittävän hyvä laatu *metalli on voitava erottaa mineraaleista *riittävän korkea metallin markkinahinta *hyvät liikenneyhteydet ja infrastruktuuri. Nämä tekijät yhdessä määräävät sen, onko mineralisaatio taloudellisesti hyödynnettävissä eli malmia. Tekijät eivät ole ehdottomia, vaan ne ovat hyvin suhteellisia ja vaihtelevia. Esimerkiksi jos mineraaliesiintymä on määrältään pienehkö, se voi silti olla taloudellisesti hyödynnettävissä, jos se on tarpeeksi rikas. Se, mikä on tarpeeksi iso ja tarpeeksi rikas, riippuu metallien markkinahinnoista. Jos metallien hinnat ovat alhaiset, voi suhteellisen iso tai rikas mineralisaatio olla epätaloudellinen, eli se ei määritelmän mukaan ole malmi. Päinvastainen tilanne voi syntyä metallien markkinahintojen noustessa: aiemmin kannattamattomasta mineraaliesiintymästä voi tulla malmi. Pelkästään riittävä koko ja laatu vallitsevassa hintasuhdanteessa eivät yksin tee malmia. Mineraaliesiintymän on myös oltava laadultaan sellainen, että siitä on mahdollista erottaa metalleja taloudellisesti. Esimerkiksi rikkikiisu (FeS2) ei ole malmimineraali vaikka se sisältääkin rautaa, koska raudan erottaminen siitä on erittäin kallista ja koska rautaa on mahdollista erottaa helpommin esimerkiksi magnetiitista. Vaikka kaikki edellä esitetyt ehdot toteutuisivat, mineraaliesiintymän on sijaittava myös tarpeeksi hyvien liikenneyhteyksien päässä, jotta siitä louhittua raaka-ainetta voitaisiin taloudellisesti kuljettaa jalostuslaitokselle. Esimerkiksi iso, rikas ja hyvälaatuinen mineraaliesiintymä voi olla epäkannattava, jos tarpeeksi lähellä ei ole tarvittavaa liikenneverkostoa ja infrastruktuuria. == Katso myös == * malmio * järvimalmi * kiisumalmi * kirsimalmi * sulfidimalmi * suomalmi * malminetsintä * rikastus == Lähteet == == Aiheesta muualla == * Geologian tutkimuskeskus * Geologia.fi Luokka:Malmigeologia Luokka:Seulonnan keskeiset artikkelit
Luettelo elokuva-alan ammateista

Elokuva-alan ammatteihin kuuluu useita eri ammattinimikkeitä, joista jotkut ovat ominaisia vain elokuvatuotannoissa tai muussa vastaavassa audioviuaalisessa tuotannossa. == Luettelo == * Animaattori * Apulaisohjaaja – ohjaajan apulainen, joka huolehtii kuvausten juoksevista käytännön asioista * Avustaja – statisti, ekstra * Costume designer – suunnittelee näyttelijöiden asut * Elokuvaaja – vastaa kuvauksesta taiteellisesti * Erikoistehostekoordinaattori – erikoistehosteiden päävastuun kantaja * Erikoistehosteteknikko – erikoistehosteiden valmistaja ja toteuttaja * Gaffer – huolehtii kuvauspaikan sähkötöistä * Grip – osavastuussa mm. kameroista ja valaistuksesta * Kameraoperaattori – kameran käyttäjä * Kuvauspäällikkö – isommissa tuotannoissa hoitaa kuvausten juoksevista käytännön asioista * Kuvauspaikkajärjestäjä – etsii kuvauspaikkoja, järjestelee kuljetuksia ja hoitaa kuvauspaikkahuoltoa. * Kuvaussihteeri – huolehtii kirjallisista merkinnöistä, kuten ottojen kirjaamisesta * Käsikirjoittaja – tekee käsikirjoituksen * Lavastaja – valmistaa tarinaa tukevan miljöön * Leikkaaja * Maskeeraaja – huolehtii näyttelijöiden maskeerauksesta * Näyttelijä – esittää tarinan ohjaajan ohjauksessa * Ohjaaja – kantaa taiteellisen päävastuun elokuvasta * Puomittaja – äänittäjän avustaja * Puvustaja – suunnittelee ja valmistaa näyttelijöiden puvut * Skarppaaja – huolehtii kameroitten toimintakunnosta. * Sijaisnäyttelijä – näyttelee varsinaisten näyttelijöiden sijaan liian vaaralliset tai jotain erikoistaitoa vaativat kohtaukset ** Body double, Stand-in * Tuotantopäällikkö – vastaa mm. tuotannon taloudellisissa raameissa pysymisestä ja asiaan liittyvistä käytännöistä * Tuottaja – päävastuussa elokuvasta * Valaisija – päävastuussa kuvausten valaistuksesta * Valomies * Visual effects supervisor – visuaalisten tehosteiden päävastuun kantaja * Äänisuunnittelija * Äänittäjä == Aiheesta muualla == * Elokuvantaju: toimenkuvat kattavampi lista toimenkuvista * Elokuva-alan ammattien määritelmiä , Teatteri- ja mediatyöntekijöiden liitto TeMe * Elokuva-alan ammateista
Eventiivi

Eventiivi on (harvinainen) suomen kielen tapaluokka. Siinä on sekä potentiaaliosa että konditionaaliosa. Esimerkiksi kävelleisin = mahdollisesti kävelisin. Eventiivin kehitti uudissanoistaan tunnettu Wolmar Schildt (kirjailijanimeltään Wolmari Kilpinen), joka sai myös Elias Lönnrotin käyttämään muotoa Kalevalassa. Kaarle Krohnin mukaan eventiiviä ei kuitenkaan käytetty Kalevalan alkuperäisissä runoissa. Kotikielen seura harkitsi eventiivin suosittelemista osaksi kirjakieltä, mutta ajatuksesta luovuttiin, kun tuli esille, että muoto oli Kilpisen itse keksimä. == Lähteet == Luokka:Tapaluokat
Optatiivi

Optatiivi-nimitystä käytetään imperatiivin eli käskymuodon tapaisesta tapaluokasta, jolla ilmaistaan epäsuoraa tai kohteliasta käskyä. Optatiivia esiintyy suomen kielen lisäksi muun muassa fäärissä, muinaiskreikassa, georgiassa, sanskritissä, turkissa ja joissakin saamelaiskielissä. ==Suomen kielessä== Suomen kielessä optatiiviksi on nimitetty lähinnä runokielessä esiintyviä -os, -ös -päätteisiä muotoja, esimerkiksi kävellös = kävele, ole hyvä!. Joissakin kieliopeissa, varsinkin 1800-luvulla, optatiiviksi kutsutaan ko/kö-tunnuksisia muotoja, kuten olkoon, menkööt ja sanottakoon, kun taas ka/kä-tunnuksisia muotoja kutsutaan imperatiiviksi. Isossa suomen kieliopissa ko/kö-muotoja kutsutaan jussiiviksi. == Lähteet == == Aiheesta muualla == * Henri Heinosen tekemä verbien taivutuskaava * Voi, ällös itke, armas, enää! Maija Länsimäen artikkeli optatiivista Luokka:Tapaluokat
Indikatiivi

Indikatiivi eli tositapa on verbin tapaluokka eli modus. Se on perustapaluokka, moduksista sävyneutraalein ja kuvaa tekemisen todellisena, esimerkiksi kävelen. Suomen indikatiivi on tunnukseton. Indikatiivi on moduksista käytetyin. Indikatiivi esiintyy kaikissa kielissä. Indikatiivissa oleva verbi on varmaa tietoa, esimerkiksi ”Menen kotiin.” Indikatiivia käytetään muun muassa toteamuksissa, esimerkiksi ”Hän syö.” Indikatiivi voi esiintyä kaikissa aika- ja persoonamuodoissa. == Lähteet == == Aiheesta muualla == * Suomen kielen verbien taivutuskaava Henri Heinosen tekemä verbien taivutuskaava Luokka:Tapaluokat Luokka:Seulonnan keskeiset artikkelit
Ohukainen

Ohukainen, myös lätty, lettu ja räiskäle, on perinteinen ruokalaji, joka tunnetaan ympäri Eurooppaa ja Yhdysvaltoja. Se useimmiten tarjotaan jälkiruokana, mutta ruokalajia voidaan syödä myös pääruokana. Ohukaisen alkuperä lienee yhtä vanha kuin jauhetun viljan käyttö. Suomen kielen nimitykset lettu ja lätty perustuvat ruotsin sanaan plätt (ohukainen). ==Valmistus ja lajeja== Tavallisesti taikinassa on jauhoja, kananmunia ja maitoa. Ohukaisia voi paistaa tavallisella paistinpannulla, lettupannulla tai nuotiolla suurella valurautaisella pannulla. Jälkimmäisiä kutsutaan muurinpohjaletuiksi. Suomessa muurinpohjalettujen paistaminen on joidenkin lähteiden mukaan jatkumoa Suomen sodan (1808–1809) aikaisesta venäläisjoukkojen blinien valmistamisen perinteestä. Aselevon aikana suomalaisväestö pääsi Ylä-Savossa näiden lettujen makuun, ja venäläisjoukkojen poistuttua ryhtyi paistamaan lettuja muuripatojen pohjalla, koska suomalaisilla ei ollut tuolloin samanlaisia pannuja kuin venäläisillä oli ollut. Nyttemmin on yleisesti saatavilla laakeita nuotiopannuja, jotka sopivat tällaisten lettujen paistamiseen. Jälkiruoaksi syötäviä ohukaisia syödään useimmiten lämpimänä esimerkiksi kermavaahdon ja mansikkahillon kanssa. Pääruoaksi valmistettaviin ohukaisiin lisätään ravitsevampia ainesosia, kuten esimerkiksi pinaattiohukaisiin pinaattia. Veriohukaiset tehdään tavallisesti ruis- ja vehnäjauhoihin, naudan vereen ja nesteeseen, joka voi olla maitoa tai olutta. Blinit (блины) eli linnit ovat ohukaisten venäläisiä, läheisiä sukulaisia, joiden kanssa nautitaan usein smetanaa tai kermaviiliä, hienonnettua sipulia ja mätiä tai kaviaaria. Suomessa blini on tavallisesti paksu, ja se tehdään hapatetusta taikinasta. Taikinassa käytetään yleensä tattarijauhoja. Näiden kaikkien uskotaan usein pohjautuvan kreppeihin, jotka ovat suolaisempia ja useammin pääruoan kuin jälkiruoan osana. Niitä paistettiin alun perin laakeilla kivillä, joista ranskankielinen nimitys crêpe tulee. Kreppien ja Suomessa yleisten ohukaisten suurimpana erona on kananmunien määrä. Juustokuorrutus on yleistä, ja jauhoseokset vaihtelevat maittain. ==Katso myös== * Pannukakku ==Lähteet== == Kirjallisuus == * Albala, Ken: Pancake: A Global History. Reaktion Books, 2008. ISBN 9781861893925 ==Aiheesta muualla== *Kotus: Ohukaisia ja pannukakkua *Yle Olotila: blinireseptejä Luokka:Leivonnaiset Luokka:Jälkiruoat
Konditionaali

Konditionaali eli ehtotapa on tapaluokka. Se ilmaisee tekemisen epävarmuutta tai ehdollisuutta, esimerkiksi: ”Kävelisin, jos voisin”. Lisäksi konditionaalia käytetään kohteliaisuuskeinona, esimerkiksi: ”Tulisitko tänne?” Konditionaalin tunnus suomen kielessä on -isi-. Konditionaali taipuu preesens- ja perfektimuodoissa sekä kaikissa persoonamuodoissa. == Englanti == Englannin konditionaalin tunnus on yleensä -(o)uld. Kuten: * Should do - Pitäisi tehdä * Would do - Tekisi * Could do - Voisi tehdä == Lähteet == == Aiheesta muualla == * Suomen kielen verbien taivutuskaava Henri Heinosen tekemä verbien taivutuskaava Luokka:Tapaluokat Luokka:Seulonnan keskeiset artikkelit
Tapaluokka

Tapaluokka eli modus on verbien taivutuksen kategoria. Modus ilmaisee puhujan suhtautumista predikaatin kuvaamaan toimintaan. == Suomen kielessä == Suomen yleiskielessä käytetään neljää tapaluokkaa, jotka ovat * indikatiivi eli tositapa, * imperatiivi eli käskytapa, * konditionaali eli ehtotapa ja * potentiaali eli mahtotapa (harvinainen). Harvinaisempia (lähinnä murteissa ja vanhassa kielessä) suomessa esiintyviä tapaluokkia ovat eventiivi, optatiivi (ja aggressiivi). Joissakin kieliopeissa verbin 3. persoonan ja passiivin imperatiivimuodoista käytetään nimitystä jussiivi. == Ruotsin kielessä == Nykyruotsissa käytetään kolmea tapaluokkaa, jotka ovat * indikatiivi * imperatiivi ja * konjunktiivi. Näistä konjunktiivi on erittäin harvinainen, ja sen korvaavat usein muut ilmaukset. Mm. konditionaali muodostetaan ruotsin kielessä apuverbillä skulle. == Viron kielessä == Viron kielessä käytetään neljää tai viittä tapaluokkaa (riippuen siitä, lasketaanko jussiivi omaksi luokakseen), jotka ovat * indikatiivi, * imperatiivi ja jussiivi, * konditionaali ja * kvotatiivi. == Muissa kielissä == Romaanisissa kielissä tunnetaan myös subjunktiivi (jota latinan, italian, saksan ja portugalin kieliopeissa kutsutaan konjunktiiviksi). Muita harvinaisempia moduksia ovat esimerkiksi miratiivi ja partisipiaali. ==Katso myös== * Persoonamuoto * Aikamuoto eli tempus * Aspekti == Lähteet == ==Aiheesta muualla== * Iso suomen kielioppi: § 1590 Modukset ja niiden suhde modaalisuuden lajeihin *
Bob Denard

Bob Denard, synt. Gilbert Bourgeaud (7. huhtikuuta 1929 Bordeaux – 13. lokakuuta 2007 Gironde) oli ranskalainen palkkasotilas. Hän osallistui Vietnamin sotaan, ja häntä syytettiin Pariisin tuomioistuimessa vuonna 1989 Komorien presidentin salamurhasta. Bob Denard osallistui myös muun muassa Biafran sotaan sekä Zimbabwen, Jemenin, Iranin, Beninin, Angolan, Zairen ja Komorien konflikteihin. Denard kärsi viimeisinä elinvuosinaan Alzheimerin taudista. == Katso myös == * Palkkasotureiden hyökkäys Cotonouhun 1977 ==Lähteet== ===Viitteet=== Luokka:Biafra Luokka:Ranskalaiset sotilaat Luokka:Palkkasotilaat Luokka:Vuonna 1929 syntyneet Luokka:Vuonna 2007 kuolleet
Lasko

Senkka tai oikeammin kokoveren lasko (laskoarvo, lyhenne: LA tai B -La) on verestä tehtävä kliinisen kemian ja hematologian alaan kuuluva laboratoriotutkimus, jossa mitataan veren solujen laskeutumisnopeutta mittausputkessa yhden tunnin aikana. Mittayksikkö on mm/h. Tutkimuksella on merkitystä diagnosoitaessa tulehdustauteja, kollagenoosia, monia maksasairauksia ja kudosvaurioita (esimerkiksi sydäninfarktia). Lasko on lisäksi koholla raskauden aikana. Terveellä henkilöllä arvo on yleensä alle 15 mm/h, mutta arvo voi vaihdella jonkin verran iän ja sukupuolen mukaan. Raskauden aikana muutokset voivat olla suuria. Laskon määrittäminen on veren viskositeetin eli sakeuden mittaamista. Mitä suurempi viskositeetti eli mitä sakeampaa veri on, sitä hitaammin veren solut painuvat näytteen pohjalle eli sedimentoituivat. Merkittävin veren viskositeettiin vaikuttava tekijä on veressä olevien proteiinien määrä ja laatu. Kun se muuttuu erilaisissa tautitiloissa, muutos havaitaan laskon arvossa. Lasko saadaan laskettua kaavasta v= \frac {2(\delta - \delta_0)gr^2}{9 \mu} jossa \delta = punasolun tiheys, \delta_0 = plasman tiheys, r = punasolun säde ja \mu = plasman viskositeetti Lasko suurenee iän myötä. Mittausta saattaa häiritä anemia, joka joskus johtaa todellista suuremman arvon saamiseen.http://www.terveyskirjasto.fi/terveyskirjasto/tk.koti/http//:www.duodecm.fi/tk.koti?p_artikkeli=snk03051 CRP-mittaus on äkillisten tulehdustilojen yhteydessä luotettavampi, sillä se reagoi nopeasti. == Lähteet == == Aiheesta muualla == Luokka:Veri Luokka:Seulonnan keskeiset artikkelit
Kuvaussihteeri

Kuvaussihteeri on elokuvauksessa, television ohjelmatyössä ja muissa videotuotannoissa toimiva henkilö. Häntä nimitetään usein ohjaajan ”oikeaksi kädeksi”. == Kuvaussihteeri elokuvatuotannossa == Kuvaussihteeri huolehtii elokuvan tuotannossa kuvauksien aikana tehtävistä kirjallisista merkinnöistä. Hän muun muassa pitää kirjaa jokaisesta kuvatusta otosta, ja tarkkailee elokuvan jatkuvuutta eli varmistaa, ettei elokuvan tapahtumissa, lavastuksessa tai puvustuksessa ole ristiriitaisuuksia. Tästä johtui varhemmin amerikkalaisissa elokuvissa käytetty ammattinimike ”continuity girl”, jota nykyisin pidetään epäkorrektina. Nykyinen englanninkielinen nimitys on ”script supervisor”. == Kuvaussihteeri televisiotuotannossa == Televisiossa kuvaussihteerin tehtävät ovat perinteisesti laajempia kuin elokuvassa. Televisiossa toimenkuvat eroavat jonkin verran riippuen tuotantoyhtiöstä, tuotantotavasta ja ohjelmatyypistä. Yleensä kuvaussihteeri toimii yhdyssiteenä ohjaajan, esiintyjien ja tuotantoon varatun teknisen ja tuotannollisen henkilökunnan välillä. Hän järjestää suunnittelupalaverit ja ennakkotutkimukset, tekee teknisen henkilökunnan ja kaluston työtilaukset, tekee aikataulut, hankkii kuvauslupia ja niin edelleen. Tosin 2000-luvun taitteesta alkaen tuotantopäälliköille on mittavimmissa ohjelmatuotannoissa sälytetty suuri osa kuvaussihteerin laajasta työtaakasta. === Kuvaussihteeri television monikameratuotannossa === Kuvaustilanteissa television monikameratuotannossa kuvaussihteeri toimii muista tuotantotavoista (yksikamerakuvauksesta) poiketen. Kuvausta varten kuvaussihteeri kirjoittaa käsikirjoitukset kaksipalstaisen monikamerakäsikirjoituksen muotoon. Kuvakäsikirjoituksesta hän purkaa kuvat kameralistoiksi kullekin kameramiehelle. Kameraharjoituksissa ja nauhoituksissa tai suorissa lähetyksissä kuvaussihteeri työskentelee tv-studion tai ulkotuotantoauton ohjaamossa ohjaajan ja videomikserin vieressä. Kuvaussihteeri lukee käsikirjoitusta tai ajolistaa ja varoittaa niitten perusteella ohjelman tulevia tapahtumia tai henkilöitä. Tähän kuvaussihteeri käyttää television komentokieltä. Hän varoittaa ohjaajaa, kameramiehiä ja mikseriä tulevista kuvista, studio-ohjaajia esiintyjille annettavista merkeistä sekä äänitarkkailijoita ohjelmaan tulevista musiikeista ja tehosteista jne. Kuvaussihteeri tekee nauhoitusten aikana myös kuvausraportin ohjelman editointia ja jälkikäsittelyä varten. 2000-luvulla kuvaussihteeriä alettiin yleisesti kutsua tuotantokoordinaattoriksi. === Ohjelman jälkityöt === Nauhoitusten jälkeen kuvaussihteeri tekee muun muassa teostoilmoitukset ohjelmassa käytetystä musiikista sekä sisältöilmoitukset ohjelman arkistointia varten. Lisäksi hän tekee palkkiomääräykset esiintyjille ja tuotantoyhtiön ulkopuoliselle ohjelmahenkilöstölle. == Lähteet == * * * * * , , , , , === Viitteet === * Luokka:Elokuva-alan ammatit Luokka:Televisioalan ammatit
Kilo

Kilo (tunnus k) on SI-järjestelmän kerrannaisyksikön etuliite, joka tarkoittaa tuhatkertaista (103). Esimerkiksi kilometri (km) on tuhat metriä. Yleiskielessä kilolla tarkoitetaan usein kilogrammaa. Tietokonetekniikassa kilolla usein harhaanjohtavasti tarkoitetaan määrää 210 = 1 024, erityisesti kyseistä määrää tavuja. Tälle määrälle on sekaannusten välttämiseksi annettu etuliite kibiPrefixes for binary multiples, The The NIST Reference on Constants, Units, and Uncertainty , joka on kuitenkin käytännössä jäänyt harvinaiseksi. Tietoliikenteessä lyhenne kbps tarkoittaa yhtä kilobittiä eli 1 000 bittiä sekunnissa. == Lähteet == Luokka:Kerrannaisyksiköt
Milli

Milli (tunnus m) on SI-järjestelmän kerrannaisyksikön etuliite, joka tarkoittaa tuhannesosaa (10-3 eli 1/1000 eli 0,001). Esimerkiksi millimetri (mm) on metrin tuhannesosa ja milligramma (mg) on gramman tuhannesosa. Arkikielessä millillä tarkoitetaan usein millimetriä, joskus (erityisesti rahasummien yhteydessä) miljoonaa. == Lähteet == Luokka:Kerrannaisyksiköt
Mikro

Mikro (tunnus µ) on SI-järjestelmän kerrannaisyksikön etuliite, joka tarkoittaa miljoonasosaa (10−6). Esimerkiksi mikrometri (µm) on miljoonasosa metriä (m) ja siten 1 000 000 μm = 1 m. Nimi mikro johtuu kreikan kielen pientä tarkoittavasta sanasta mikros (μικρός). Sama sana esiintyy myös esimerkiksi termeissä mikroaallot ja mikrotietokone. Alun perin etuliite mikro samoin kuin mega otettiin käyttöön jo vuonna 1874 British Association for the Advancement of Sciencen (BAAS) suosituksesta. Tuolloin niitä käytettiin CGS- järjestelmän yksikköihin liitettyinä pääasiassa tieteellisissä yhteyksissä. Vuonna 1960 yhdestoista yleinen paino- ja mittakonferenssi vahvisti nämä etuliitteet sekä muutamia uusia käytettäviksi myös SI-järjestelmässä. Etuliitteen tunnuksena käytettävä mikro-merkki (µ, U+00B5) perustuu kreikkalaiseen myy-kirjaimeen (μ, U+03BC), ja ne ovatkin yleensä melko tarkkaan samannäköisiä. Unicode-merkistö määrittelee ne kuitenkin eri merkeiksi, sillä erityinen mikro-merkki sisältyy jo Latin 1 -merkistöön. Tietokoneissa, joissa on käytössä laajennettu suomalainen näppäimistö, mikro- merkki voidaan tuottaa pitämällä alhaalla AltGr-näppäintä samaan aikaan, kun painetaan m-kirjaimen näppäintä: : → µ HTML-koodissa mikro-merkki voidaan tuottaa myös nimiviittauksella `&micro;` tai Unicode-tunnukseen perustuvalla numeerisella viittauksella (desimaalisena `&#181;` tai heksadesimaalisena `&#xB5;`). Jos oikeaa µ-merkkiä ei ole käytettävissä, korvikkeena käytetään toisinaan pientä u-kirjainta (esimerkiksi um = mikrometri). == Lähteet == Luokka:Kerrannaisyksiköt Luokka:Seulonnan keskeiset artikkelit
Kaukana poissa

Kaukana poissa tai Harhama () on Gary Larsonin luoma yhden kuvan strippisarjakuva, jota julkaistiin vuosina 1979–1995. Sarjakuva perustui lakoniselle ja mustalle huumorille, ja sitä julkaistiin suosionsa huipulla tuhansissa sanomalehdillä ja käännettynä lukuisille kielille. 25 vuoden tauon jälkeen vuonna 2020 Larson alkoi julkaista uusia Kaukana poissa -strippejä sarjakuvan virallisilla kotisivuilla. Suomeksi sarjaa on julkaistu kokoelma- albumeina sekä sanoma- ja aikakauslehdissä. Ilta-Sanomat julkaisee sarjakuvaa nimellä Harhama. Kaukana poissa -sarjakuvasta on tehty myös animaatiolyhytelokuva Tales from the Far Side. Vaikka sarjakuvan aiheet vaihtelevat erittäin paljon, se kierrättää tiettyjä perushahmoja ja tilanteita, kuten * maalaiselämää maanviljelijöiden ja eläinten näkökulmasta * haaksirikkoiset saarella * luolamiehet ja dinosaurukset * tiedemiehiä laboratoriossa * ulkoavaruuden muukalaisia * villi länsi == ”Cow Tools” == Tunnetuin Kaukana poissa -strippi lienee lokakuussa 1982 julkaistu ”Cow Tools”. Se esittää seisovaa lehmää, jonka edessä pöydällä on epämääräisiä esineitä. Stripin kuvaus on pelkästään teksti cow tools (). Useat hämmentyneet lukijat vaativat omituiselle stripille selitystä kirjeitse ja puhelimitse. Larson julkaisi lopulta lehdistötiedotteen, jossa sanoi, ettei strippiin sisälly mitään syvempää vitsiä tai merkitystä, ja arveli menneensä sen piirtäessään liian pitkälle. Stripin merkityksenä on vain kommentoida sitä, että lehmien tekemät työkalut olisivat laadultaan huonoja. Lehmien tarve työkaluille tai pöydällä olevien työkalujen käyttötarkoitus taas on stripin ymmärtämisen kannalta täysin merkityksetöntä tietoa. Stripissä on absurdistisia ominaisuuksia, jotka ovat sen alkuperäisen julkaisun jälkeen yleistyneet internetmeemeissä. ”Cow Tools” onkin myöhemmin muodostunut internetmeemiksi. Sitä varten on perustettu myös Facebook-ryhmä, jossa oli vuonna 2022 noin 3 200 jäsentä. == Lähteet == == Aiheesta muualla == * Virallinen The Far Side -sivusto * Suomeksi julkaistujen albumien sisältö Luokka:Strippisarjakuva Luokka:Yhdysvaltalainen sarjakuva
Harhama

Harhama voi tarkoittaa seuraavia: *harhama eli kimeeri eli khimaira, biologiassa eliö, jolla on kaksi tai useampi geneettisesti erilaista solukantaa *Harhama, Irmari Rantamalan romaani vuodelta 1909 * Harhama eli Kaukana poissa (The Far Side), Gary Larsonin sarjakuva